**บทที่ 3**

**วิธีดำเนินการวิจัย**

ในการวิจัยเรื่อง การมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม ผู้วิจัยได้ศึกษาแนวคิดทฤษฎีและผลงานวิจัยที่เกี่ยวข้อง นำมากำหนดวิธีการวิจัย ดังนี้

1. ประชากรและกลุ่มตัวอย่าง

2. เครื่องมือที่ใช้ในการวิจัย

3. วิธีดำเนินการสร้างเครื่องมือ

4. การเก็บรวบรวมข้อมูล

5. การวิเคราะห์ข้อมูล

6. สถิติที่ใช้ในการวิจัย

**3.1 ประชากรและกลุ่มตัวอย่าง**

3.1.1 ประชากร ที่ใช้ในการวิจัยครั้งนี้ ได้แก่ ประชาชนอายุ 18 ปีบริบูรณ์ขึ้นไปและเป็นผู้มีชื่อในทะเบียนบ้านในเขตองค์การบริหารส่วนตำบลหนองโก อำเภอบรบือ จังหวัดมหาสารคาม จำนวน 5,471 คน (ฝ่ายทะเบียนอำเภอบรบือ จังหวัดมหาสารคาม, 2559)

3.1.2 กลุ่มตัวอย่าง ได้แก่ ประชาชนอายุ 18 ปีบริบูรณ์ขึ้นไปและเป็นผู้มีชื่อในทะเบียนบ้านในเขตองค์การบริหารส่วนตำบลหนองโก อำเภอบรบือ จังหวัดมหาสารคาม จำนวนทั้งสิ้น 373 คน โดยวิธีการหาขนาดกลุ่มตัวอย่าง เพื่อเป็นตัวแทนของประชากรตามสูตรของ Taro Yamanae (1973, p. 727, อ้างถึงใน รังสรรค์ สิงหเลิศ, 2551, น. 70) ดังนี้

n = *N*

*(3-1)*

1 + *N* (e)2

กำหนดให้ n = จำนวนของกลุ่มตัวอย่าง

*N* = จำนวนประชากรทั้งหมด

e = ค่าความคลาดเคลื่อนที่ยอมให้เกิดขึ้นสำหรับการวิจัยในครั้งนี้

กำหนดให้ไม่เกิน .05

แทนค่าในสูตรได้ดังนี้ n = 5,471 = 5,471 = 372.74

1 + (5,471 X 0.052) 14.6775

ขนาดของกลุ่มตัวอย่างที่ใช้ในการวิจัยครั้งนี้จากการคำนวณตามสูตรของ Taro Yamanae คำนวณได้ 372.74 คน เพื่อให้เป็นไปตามหลักเกณฑ์ด้านคณิตศาสตร์และสถิติวิจัย จึงกำหนดขนาดกลุ่มตัวอย่างเป็น 373 คน

3.1.3 การสุ่มตัวอย่างจากประชากร

ผู้วิจัยกำหนดขั้นตอนการสุ่มตัวอย่าง โดยใช้วิธีการสุ่มตัวอย่างแบบแบ่งชั้นภูมิและกำหนดแบบสัดส่วน แล้วจึงดำเนินการสุ่มอย่างง่าย โดยจะเลือกกลุ่มตัวอย่างจากประชากรที่ได้รับการแบ่งตามหมู่บ้าน คือ ทั้ง 10 หมู่บ้านมีขั้นตอน ดังนี้

3.1.3.1 ผู้วิจัยได้แบ่งจำนวนขนาดกลุ่มตัวอย่างที่กำหนดไว้ 373 คน ออกเป็น 10 กลุ่ม โดยแบ่งตามสัดส่วนคือประชาชนอายุ 18 ปีบริบูรณ์ขึ้นไปและเป็นผู้มีชื่อในทะเบียนบ้านในบริหารส่วนตำบลหนองโก อำเภอบรบือ จังหวัดมหาสารคาม

การคำนวณกลุ่มตัวอย่างแบบชั้นภูมิ

บ้านหนองโก หมู่ 1 952 × 373 = 64.90

5,471

แผนการคำนวณ ดังตารางที่ 3.1

**ตารางที่ 3.1**

*จำนวนกลุ่มตัวอย่างแบบชั้นภูมิ*

|  |  |  |  |
| --- | --- | --- | --- |
| หมู่ที่ | หมู่บ้าน | จำนวนประชากร (คน) | กลุ่มตัวอย่าง (คน) |
| 1 | บ้านหนองโก | 952 | 65 |
| 2 | บ้านหนองโก | 710 | 48 |
| 3 | บ้านหนองโก | 473 | 32 |
| 4 | บ้านโคกกลาง | 344 | 23 |
| 5 | บ้านเปลือย | 610 | 42 |
| 6 | บ้านหนองตูบ | 482 | 33 |
| 7 | บ้านหนองคลอง | 402 | 27 |
| 8 | บ้านเปลือย | 287 | 20 |
| 9 | บ้านหนองโก | 655 | 45 |
| 10 | บ้านหนองตูบ | 556 | 38 |
| รวม | | 5,471 | 373 |

3.1.3.2 ผู้วิจัยได้ทำการสุ่มกลุ่มตัวอย่างแบบง่าย หลังจากได้สัดส่วนของกลุ่มตัวอย่างจากจำนวนประชากรของแต่ละหมู่บ้านแล้ว ใช้การสุ่มกลุ่มตัวอย่างแบบง่าย จากจำนวนประชาชนอายุ 18 ปีบริบูรณ์ขึ้นไปและเป็นผู้มีชื่อในทะเบียนบ้านในบริหารส่วนตำบลหนองโก อำเภอบรบือ จังหวัดมหาสารคาม ตามสัดส่วนของประชากรในแต่ละหมู่บ้าน แล้วใช้วิธีการจับฉลาก โดยเขียนชื่อประชาชนแต่ละหมู่บ้าน ลงในแผ่นกระดาษ ใช้ 1 แผ่น ต่อ 1 ชื่อ ลงในกล่อง เขย่าให้คละกันไป แล้วหยิบออกมาที่ละแผ่น เมื่อจับได้ชื่อใด ก็เขียนไว้แล้วนำเข้ากลับเข้าไปในกล่อง เพื่อให้แต่ละชื่อมีโอกาสถูกเลือกเท่าๆ กัน ถ้าจับได้ชื่อเดิมให้จับใหม่ เมื่อครบตามจำนวนสัดส่วนในหนึ่งตำแหน่ง ก็จะทำการจับฉลากของแต่ละหมู่บ้านไปเรื่อย ๆ จนกว่าจะครบทั้ง 10 หมู่บ้าน จะได้กลุ่มตัวอย่าง 373 คน

**3.2 เครื่องมือที่ใช้ในการวิจัย**

**3.2.1 ลักษณะเครื่องมือ**

เครื่องมือที่ใช้ในการเก็บรวบรวมข้อมูลสำหรับการวิจัยครั้งนี้ แบ่งออกเป็น 3 ตอน คือ

ตอนที่ 1 เป็นแบบสอบถามเกี่ยวกับข้อมูลทั่วไปของผู้ตอบแบบสอบถาม มีลักษณะเป็นแบบตรวจสอบรายการ ได้แก่ เพศ อายุระดับการศึกษา อาชีพ และหมู่บ้านที่อยู่อาศัย

ตอนที่ 2 เป็นแบบสอบถามเกี่ยวกับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม ลักษณะของแบบสอบถาม เป็นแบบมาตราส่วนประเมินค่า (Rating Scale) มี 5ระดับ ซึ่งกำหนดความมากน้อยของบทบาทการมีส่วนร่วม คือ มากที่สุด มาก ปานกลาง น้อย และ น้อยที่สุด โดยแบ่งข้อคำถามออกเป็น 5 ด้าน ดังนี้

1. ด้านการมีส่วนร่วมของประชาชนในการกำหนดปัญหา

2. ด้านการมีส่วนร่วมของประชาชนในการจัดทำแผนงานโครงการ

3. ด้านการมีส่วนร่วมของประชาชนในการตรวจสอบเนื้อหาของแผนพัฒนา

4. ด้านการมีส่วนร่วมของประชาชนในการตรวจสอบว่ามีการนำแผนพัฒนาไปจัดทำข้อบัญญัติงบประมาณรายจ่าย

5. ด้านการมีส่วนร่วมของประชาชนในการติดตามประเมินผล

ตอนที่ 3 เป็นแบบสอบถามปลายเปิด (Open – Ended Questionnaire) เพื่อให้ผู้ตอบแบบสอบถามได้ให้ข้อเสนอแนะการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม

**3.3 วิธีดำเนินการสร้างเครื่องมือในการวิจัย**

ในการศึกษาครั้งนี้ผู้วิจัยได้ใช้แบบสอบถามที่ผู้วิจัยได้จัดทำขึ้นเพื่อใช้เป็นเครื่องมือในการเก็บรวบรวมข้อมูล มีวิธีการสร้างเครื่องมือตามขั้นตอนต่อไปนี้

**3.3.1 การสร้างเครื่องมือ**

ผู้วิจัยได้ดำเนินการสร้างเครื่องมือตามขั้นตอน ดังนี้

3.3.1.1 ศึกษาหลักการ แนวคิดทฤษฎี เอกสารและงานวิจัยที่เกี่ยวข้องกับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม

3.3.1.2 กำหนดขอบเขตคำถามให้คลอบคลุมกรอบแนวคิด วัตถุประสงค์ อันจะทำให้ทราบถึง การมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม เพื่อเป็นข้อมูลในการสร้างแบบสอบถาม

3.3.1.3 ศึกษาแบบสอบถามของงานวิจัยที่เกี่ยวข้อง เพื่อนำมาเป็นแนวทางในการสร้างแบบสอบถาม

3.3.1.4 สร้างแบบสอบถาม โดยผ่านการแนะนำอาจารย์ที่ปรึกษาวิทยานิพนธ์และผู้เชี่ยวชาญ จำนวน 3 ท่าน นำมาปรับปรุงเพื่อความเหมาะสมและถูกต้องของแบบสอบถาม

**3.3.2 การกาคุณภาพของแบบสอบถามคุณภาพของเครื่องมือ**

3.3.2.1 นำแบบสอบถามที่ปรับปรุงแล้วเสนอผู้เชี่ยวชาญ 3 ท่าน เพื่อตรวจสอบความเที่ยงตรงของเนื้อหา เพื่อให้ถูกต้องตามหลักวิชาการและเพื่อความสมบูรณ์ของแบบสอบถาม โดยพิจารณาหาค่าดัชนีความสอดคล้องระหว่างข้อคำถาม กับวัตถุประสงค์ของการวิจัย โดยวิธีการ IOC เลือกคำถามที่มีค่า IOC ตั้งแต่ 0.66 ขึ้นไป โดยกำหนดค่าให้

เห็นด้วย มีค่าเท่ากับ +1

ไม่แน่ใจ มีค่าเท่ากับ 0

ไม่เห็นด้วย มีค่าเท่ากับ -1

ผู้เชี่ยวชาญจำนวน 3 ท่าน ประกอบด้วย

1. นางสาวพิรุฬลักษณ์ ทาโยธี วุฒิการศึกษา รัฐศาสตรมหาบัณฑิต (กฎหมายและการปกครองท้องถิ่น) ตำแหน่งปลัดองค์การบริหารส่วนตำบลหนองโก อำเภอบรบือ จังหวัดมหาสารคาม ผู้เชี่ยวชาญด้านเนื้อหา

2. นางสาวมุจลินทร์ ลักษณะวงษ์ วุฒิการศึกษา อักษรศาสตรมหาบัณฑิต (ภาษาไทย) ตำแหน่งอาจารย์คณะมนุษยศาสตร์และสังคมศาสตร์ มหาวิทยาลัยมหาสารคาม ผู้เชี่ยวชาญด้านภาษา

3. นางพัชรีย์ เดชกุลทอง วุฒิการศึกษา ครุศาสตรมหาบัณฑิต สาขาวิจัยและประเมินผลการศึกษา ตำแหน่งศึกษานิเทศก์ชำนาญการ สังกัด สำนักงานการศึกษาจังหวัดขอนแก่น ผู้เชียวชาญด้านการวิจัยและการวัดผล

3.3.2.2 ตรวจสอบคุณภาพด้วยการนำแบบสอบถาม โดยนำไปทดลองใช้ (Try Out) กลุ่มประชาชน อายุ 18 ปีบริบูรณ์ขึ้นไป และเป็นผู้มีชื่อในทะเบียนบ้านในเขตองค์การบริหารส่วนตำบลหนองโก อำเภอบรบือ จังหวัดมหาสารคาม ที่ไม่ใช่กลุ่มตังอย่างจำนวน 40 คน เป็นประชาชนอายุ 18 ปีบริบูรณ์ขึ้นไปและเป็นผู้มีชื่อในทะเบียนบ้านในเขตองค์การบริหารส่วนตำบลหนองโก อำเภอบรบือ จังหวัดมหาสารคาม และหาค่าอำนาจจำแนกด้วยวิธี Item Total Correlation และ หาความเชื่อมั่นของแบบสอบถาม (Reliability) ใช้ค่าสัมประสิทธิแอลฟาตามวิธีของ Cronbach

3.3.2.3 นำแบบสอบถามที่ผ่านการตรวจสอบของผู้เชี่ยวชาญเสนออาจารย์ที่ปรึกษาวิทยานิพนธ์อีกครั้งหนึ่ง

**3.4 การเก็บรวบรวมข้อมูล**

การเก็บรวบรวมข้อมูล ผู้วิจัยได้กำหนดขั้นตอนและวิธีการเก็บรวบรวมข้อมูล ดังนี้

2.4.1 ขอหนังสือรับรองจากคณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม ถึงนายกองค์การบริหารส่วนตำบลหนองโก อำเภอบรบือ จังหวัดมหาสารคาม เพื่อประสานเก็บรวบรวมข้อมูลกับกำนัน ผู้ใหญ่บ้าน ในเขตองค์การบริหารส่วนตำบลหนองโก อำเภอบรบือ จังหวัดมหาสารคาม

2.4.2 ผู้วิจัยทำการอธิบายขั้นตอนในการเก็บรวบรวมข้อมูลให้ผู้ช่วยวิจัยเข้าใจ โดยผู้ช่วยวิจัย จำนวน 5 คน มีสถานที่ทำงานในองค์การบริหารส่วนตำบลหนองโก อำเภอบรบือ จังหวัดมหาสารคาม ดังรายชื่อต่อไปนี้

2.4.2.1 นางเดือนฉาย พิลาไชย ตำแหน่งนักวิชาการศึกษา

2.4.2.2 นางสาวจุฬารัตน์ รัตนพลแสน ตำแหน่งนักวิชาการเกษตร

2.4.2.3 นางซงสอาง ไชยโกฏิ ตำแหน่งนักวิชาการเงินและบัญชี

2.4.2.4 พ.อ.อ.ปราโมทย์ เทพช่วย ตำแหน่งเจ้าพนักงานธุรการ

2.4.2.5 นางสาวประภัสสร ตรีพรม ตำแหน่งนักวิเคราะห์นโยบายและแผน

2.4.3 นำหนังสือขอความร่วมมือในการตอบแบบสอบถามไปยัง กำนัน ผู้ใหญ่บ้าน ในเขตองค์การบริหารส่วนตำบลหนองโก อำเภอบรบือ จังหวดมหาสารคาม

2.4.4 ใช้วิธีดำเนินการไปพบกำนัน ผู้ใหญ่บ้าน ในแต่ละหมู่บ้านในเขตองค์การบริหารส่วนตำบลหนองโก อำเภอบรบือ จังหวัดมหาสารคาม เพื่อประสานการเก็บรวบรวมข้อมูล

**3.5 การวิเคราะห์ข้อมูล**

การวิเคราะห์ข้อมูล ผู้วิจัยได้ดำเนินการโดยมีขั้นตอนดังนี้

3.5.1 นำแบบสอบถามที่ได้รับคืนมาตรวจสอบความสมบูรณ์

3.5.2 ตรวจให้คะแนนตามเกณฑ์การให้คะแนน ดังนี้ (บุญชม ศรีสะอาด, 2545, น. 102)

การมีส่วนร่วมมากที่สุด ให้ 5 คะแนน

การมีส่วนร่วมมาก ให้ 4 คะแนน

การมีส่วนร่วมปานกลาง ให้ 3 คะแนน

การมีส่วนร่วมน้อย ให้ 2 คะแนน

การมีส่วนร่วมน้อยที่สุด ให้ 1 คะแนน

3.5.3 นำคะแนนที่ได้ไปวิเคราะห์หาค่าสถิติ โดยใช้โปรแกรมคอมพิวเตอร์สำเร็จรูปวิเคราะห์ระดับการมีส่วนร่วมของประชาชนในองค์การบริหารส่วนตำบลหนองโก อำเภอบรบือ จังหวัดมหาสารคาม ตามความคิดเห็นของกลุ่มตัวอย่างโดยจำแนกเป็นรายด้านและรายข้อเพื่อหาค่าเฉลี่ย (Mean) และส่วนเบี่ยงเบนมาตรฐาน (Standard Deviation) แล้วนำค่าเฉลี่ยที่ได้ไปเทียบกับเกณฑ์การแปลความหมายดังนี้ (บุญชม ศรีสะอาด, 2543, น. 100)

ค่าเฉลี่ย 4.51 – 5.00 หมายถึง ระดับการมีส่วนร่วมในการจัดทำแผนพัฒนามากที่สุด

ค่าเฉลี่ย 3.51 – 4.50 หมายถึง ระดับการมีส่วนร่วมในการจัดทำแผนพัฒนามาก

ค่าเฉลี่ย 2.51 – 3.50 หมายถึง ระดับการมีส่วนร่วมในการจัดทำแผนพัฒนาปานกลาง

ค่าเฉลี่ย 1.51 – 2.50 หมายถึง ระดับการมีส่วนร่วมในการจัดทำแผนพัฒนาน้อย

ค่าเฉลี่ย 1.00 – 1.50 หมายถึง ระดับการมีส่วนร่วมในการจัดทำแผนพัฒนาน้อยที่สุด

**3.6 สถิติที่ใช้ในการวิจัย**

ข้อมูลที่เก็บรวบรวมจากแบบสอบถามนำมาจัดเป็นหมวดหมู่ลงในรหัส (Coding Form) หลังจากนั้นจึงนำมาไปวิเคราะห์ข้อมูลด้วยเครื่องคอมพิวเตอร์ ใช้โปรแกรมคอมพิวเตอร์ในการรวบรวมประมวลผลและวิเคราะห์ข้อมูลโดยดำเนินการดังนี้

**3.6.1 สถิติที่ใช้ในการวิจัย**

3.6.1.1 การวิเคราะห์เชิงพรรณนา เพื่ออธิบายข้อมูลทั่วไปของกลุ่มตัวอย่าง สถิติที่ใช้ คือ ค่าแจกแจงความถี่ (Frequency) และค่าร้อยละ (Percentage)

3.6.1.2 การวิเคราะห์ระดับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม สถิติที่ใช้ คือ ค่าเฉลี่ย เลขาคณิต (Mean) ส่วนเบี่ยงเบนมาตรฐาน (Standard Deviation)

3.6.1.3 การเปรียบเทียบการมีส่วนร่วมของของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม กรณีเพศ ใช้สถิติ T– test กรณี อายุ ระดับการศึกษา อาชีพ และหมู่บ้านที่อยู่อาศัย ใช้ในการวิเคราะห์ความแปรปรวนทางเดียว F – test (One - Way ANOVA) โดยกำหนดนัยสำคัญทางสถิติที่ระดับ .05 และถ้าพบความแตกต่างกัน ผู้ศึกษาจะเปรียบเทียบความแตกต่างค่าเฉลี่ย โดยจะทำการทดสอบรายคู่ใช้วิธีการของเชฟเฟ่

3.6.1.4 ความคิดเห็นและข้อเสนอแนะ ใช้การวิเคราะห์เนื้อหาโดยการสรุปประเด็นแล้วแจกแจงความถี่ และนำมาเสนอด้วยการพรรณนาความ